《开岁十日同李计部唐尚宝奉陪诸郡公南岩落成二首　 录一》
明代·章曰慎

小结山亭石径斜，探幽飞盖入烟霞。平临坛寺三千界，俯瞰江城十万家。

槛外徘徊看海色，樽前笑语落天花。古瀛文物从今盛，仙迹禅栖未足誇。

作者简介：章曰慎，海阳人。明穆宗隆庆元年（一五六七）贡生。官云南曲靖府通判。事见清光绪《海阳县志》卷一四。